Jr. Brown Adult Pull-Over Hoodie for Sale by Eric Dee
Jr. Brown Sweatshirt
sweatshirts hendrix celebrity portrait elvis austin music junior brown Lindie Strydom: Bewoon, bewerk, bewaar met ‘plogging’ | Maroela Media
Lindie Strydom (Foto: GrootFM/#PloggingPretoria)
Septembermaand het nog altyd vir my ŉ gevoel van omgee vir my omgewing gehad, asof ek iets in die grond wil plant of die aarde vir my kinders se kinders help bewaar. Ek sien foto’s van bome wat ons drie jaar gelede geplant het en hoe hulle nou al bo my kop uitstyg. Dit was ook in September so saam met Boomplantdag en Erfenisdag.
Hierdie jaar het plogging my drafpad gekruis en maak dit my opgewonde om te dink ek kan met ŉ gesonde liggaam sorg vir ŉ gesonder Moeder Aarde. Plogging is ŉ kombinasie van rommel optel (plocka upp) en hardloop (jogging). Miskien sou “rom-hol” dalk as ŉ vars Afrikaanse nuutskepping kon dien vir hierdie wêreldwye tendens wat oorspronklik van Swede af kom, maar nou ŉ lewe van sy eie gekry het in verskillende lande en ook hier in Suid-Afrika.
As ŉ oefensessie bied dit ŉ goeie dosis buk, squat en strek saam met die loop of hardloop en natuurlik die wete dat jy ŉ verskil maak aan die omgewing. Die ernstige atlete kan dalk besluit op iets soos ŉ “ten-minute-tidy”. Ek het hierdie term in een van die plogging-video’s raakgehoor en dit het vir my baie sin gemaak nadat ek en my seuntjie, binne 200 meter van so koponderstebo loop-hardloop, twee sakke vol rommel opgetel het. Ek wil nie dan vir nog ŉ uur met die twee rom-hol sakkies weerskante van my lyf probeer hol nie!
Miskien wil ek ook net verseker dat dae soos “World Clean Up Day” (15 September) nie net ŉ dag op die kalender, oulike idee of poging tot bewusmaking bly nie. Ek is van daai tipe wat dan op “Wêreld Skoonmaakdag” die wêreld wil help skoon maak.
Hier is my sewe redes hoekom ek hierdie September (en ook daarna) sal “plog” en jou wil nooi om ook jou tekkies bietjie af te stof vir ŉ spanpoging van squat en strek, loop en hardloop waar ons kyk hoeveel strate en sakke se rommel ons bymekaar kan kry:
Dit bied vir elke mens wat al vir my gesê het “ek weet nie waar om betrokke te raak nie” ŉ geleentheid om iets in hulle eie gemeenskap te kan doen.
Jy het geen kwalifikasie of opleiding, lomp toerusting of projekplanne nodig om te begin nie. Eenvoudig tekkies en ŉ plastieksakkie in die hand (of papiersakkie as jou groenhart al tot daar gegroei het!)
Jy kan dit saam met jou gesin, kinders, kollegas en vriende aanpak…
… terwyl ons kinders begin oplet na die hoeveelheid rommel wat in die strate in plaas van die dromme lê. (Miskien stap hulle volgende keer nie net verby die papier op die grond nie.)
In lyn met die “Broken Window Theory” waar die regmaak van stukkende vensters ook ŉ impak op die misdaad in ŉ gemeenskap gehad het, glo ek dat ŉ netjiese omgewing netjiese gedrag vra en vereis. Jy kan amper nie dink om ŉ papier daar neer te gooi nie – dit lyk skoon uit plek uit in die skoon, netjiese omgewing terwyl niemand nóg ŉ stukkie rommel in die reeds baie vuil straat sal agterkom nie.
Ek voel of ek iets doen, hoe gering of min ook al om die aarde te help bewaar…
… terwyl ek met groot dankbaarheid ŉ gesonde liggaam inspan vir ŉ gesonder Moeder Aarde!
Die radiostasie GrootFM in Pretoria het in September ‘n #PloggingPretoria-veldtog gehou. Kyk hier:
Wat ‘n pragtige mens.
Ag wil die vroutjie nie maar daar in ons vrot omgewing kom skoonmaak nie? Ons bly op n ashoop in die EENS PRAGTIGE SKOON WESTE van Pretoria
Walie · 8 maande gelede
Maak ‘n groepie bymekaar en doen dit self. Oulike gedagte. Skep ‘n whatsapp groepie van mense in jou omgewing, kom ooreen op ‘n dag en datum en begin .. maak vir so ‘n uur lank skoon, maak weer ‘n datum .. klets sommer en gesels oor en weer . en vinnig is al die papiere en vuilgoed in sakke weggebere .. DOEN DIT SELF!
Wielie,ek neem aan jy kan nie self skoonmaak in jou omgewing nie.Gebruik jy dan nou die uitstekende idee soos Lindie,kry self mense bymekaar wat naby jou bly om daarmee te begin.